Sveučilište u Rijeci

**Sveučilište u Rijeci** (latinski *Universitas studiorum Fluminensis*), drugo je po starosti sveučilište s neprekidnim djelovanjem u Hrvatskoj čije se sjedište nalazi u Rijeci, dok su fakulteti smješteni u gradovima Primorja, Like i sjeveroistočne Istre.

## Historija
Moderno Sveučilište u Rijeci osnovano je 17. svibnja 1973. godine čime je nastavljen kontinuirani razvoj i višestoljetna tradicija visokoga školstva u Rijeci čiji se početak datira u 1632. godinu kada se na Isusovačkom kolegiju počela predavati moralna teologija. Prvi plod djelovanja isusovaca u Rijeci nastao je 23. studenoga 1627. kada počinje s radom Isusovačka gimnazija. Iste je godine osnovana i vlastita knjižnica čiju tradiciju danas nastavlja Sveučilišna knjižnica u Rijeci, o čemu svjedoči najstariji ekslibris knjižnice Kolegija.

Poveljom kralja Ferdinanda II. od 31. srpnja 1633. godine učenici isusovačkog kolegija dobivaju građanska prava i povlastice koje su imali članovi akademije ili sveučilišta u Grazu, Beču i drugdje u Europi. Filozofski fakultet otvoren je 1726. kao studij u trajanju od dvije godine. Teološki studij od 1632. godine održava nastavu uz prekide, a od 1728. redovito. Od 1773. do 1780. godine u Rijeci djeluje javna Kraljevska akademija.

## Razvoj modernog sveučilišta
Moderno sveučilište u Rijeci razvija se poslije Drugoga svjetskog rata, posebice nakon reformi Stipe Šuvara.
Prva pomorska škola na istočnoj obali Jadranskoga mora osnovana je u Bakru 1849., a neznatno kasnije i pomorske škole u Malom Lošinju, Dubrovniku, Zadru i Splitu. Viša pomorska škola osnovana je 1949., a Pomorski fakultet 1978. godine. Viša pomorska škola u Rijeci je tek republičkim *Zakonom o višim pomorskim školama* iz 1959. stavljena pod nadzor NR Hrvatske; do tad je bila pod izravnim saveznim nadzorom.

Sveučilište u Rijeci trenutačno čini devet fakulteta, jedna umjetnička akademija, tri sveučilišna odjela, sveučilišna knjižnica i studentski centar.

## Sastavnice
Sastavnice Sveučilišta u Rijeci su:
* Akademija primijenjenih umjetnosti u Rijeci
* Ekonomski fakultet u Rijeci
* Fakultet za menadžment u turizmu i ugostiteljstvu u Opatiji
* Filozofski fakultet u Rijeci
* Građevinski fakultet u Rijeci
* Medicinski fakultet u Rijeci
* Odjel za biotehnologiju
* Odjel za fiziku
* Odjel za informatiku
* Odjel za matematiku
* Pomorski fakultet u Rijeci
* Pravni fakultet u Rijeci
* Tehnički fakultet u Rijeci
* Učiteljski fakultet u Rijeci
** Područni studij Učiteljskog fakulteta u Gospiću
Centri i zajedničke službe:
* Centar za studije
* Centar za napredno računanje i modeliranje
* Centar za mikro i nano znanosti i tehnologije
* Centar za učenje i poučavanje
* Sveučilišni savjetovališni centar
* Služba zaštite na radu

## Rektori
* Zorislav Sapunar (1973–1976)
* Zoran Kompanjet (1976–1978)
* Josip Deželjin (1978–1980)
* Slobodan Marin (1980–1984)
* Predrag Stanković (1984–1986)
* Mirko Krpan (1986–1989)
* Petar Šarčević (1989–1991)
* Elso Kuljanić (1991–1993)
* Katica Ivanišević (1993–1998)
* Danilo Pavešić (1998–1999)
* Josip Brnić (1999–2000)
* Daniel Rukavina (2000–2009)
* Pero Lučin (2009–2017)
* Snježana Prijić-Samaržija (od 2017)

## Povezano
* Udruga studenata povijesti "Malleus"
* Sveučilište Jurja Dobrile u Puli
* Lista sveučilišta u Hrvatskoj

## Reference

## Literatura
* Lenac, Zdravko. (gl. ur.) *Sveučilište u Rijeci*, 4. izd., Sveučilište u Rijeci, Rijeka, 2009., 

## Vanjske veze

* Mrežne stranice Sveučilišta u Rijeci
* Online smotra Sveučilišta u Rijeci